Zapisnik

11. sjednice Vijeća Mjesnog odbora Resnik održane 25. veljače 2022., u prostorijama mjesne samouprave MO Resnik, s početkom u 19.00 sati

	NAZOČNI ČLANOVI VIJEĆA:
1. Dominik Žibrat
2. Vesna Humić
3. Gordan Ribić
4. Branka Genzić-Horvat
5. Ivana Holjevac

Predsjedava Dominik Žibrat, predsjednik Vijeća.
Zapisnik vodi: Ivana Holjevac, član Vijeća Mjesnog odbora Resnik.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Dominik Žibrat otvara raspravu o zapisniku s 10. sjednice Vijeća Gradske četvrti Peščenica - Žitnjak. 
Vijeće jednoglasno verificira zapisnik s 10. sjednice.
Na prijedlog predsjednika Vijeće jednoglasno utvrđuje

DNEVNI RED

1. Prijedlog zaključka o donošenju mišljenje o lokaciji za skladištenje građevinskog otpada.
1. Donošenje zaključka o raspisivanju zajedničkog održavanje Zbora građana na području MO Resnik.
1. Razno: izvješća, pitanja i  prijedlozi.

Ad 1.) Prijedlog zaključka o donošenju mišljenja o lokaciji za skladištenje građevinskog otpada.

Predsjednik Vijeća upoznaje vijećnike o Nacrtu prijedloga Odluke o lokaciji nekretnine za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom. 
Otvara raspravu u kojoj sudjeluju svi vijećnici koji se oštro protive bilo kakvom privremenom skladištenju materijala na području Mjesnog odbora Resnik kao i sortirnici otpada.
Nakon rasprave vijećnici jednoglasno donose 

Z a k l j u č a k  

o rješavanju komunalne problematike                                                                                                                                    

1. Vijeće Mjesnog odbora Resnik protivi se lokaciji nekretnine koju predlaže Grad Zagreb za privremeno skladištenje i oporabu građevinskog materijala i otpada koji će nastati prilikom obnove zgrada nakon potresa. 

2. Vijeće Mjesnog odbora Resnik osuđuje svaku manipulaciju Vijeća Gradske četvrti Peščenica-Žitnjak, te utvrđuje da nikada nije izdalo bilo kakvu suglasnost za lokaciju iz točke 1. ovog Zaključka, kao ni za izgradnju centra za tuđe smeće sa spalionicom u Resniku, ni pretovarnu stanicu, sortnirnicu i drobilicu otpada  na lokaciji Dioki.

3. Vijeće Mjesnog odbora Resnik predlaže Vijeću Gradske četvrti Peščenica-Žitnjak da podrži ovaj zaključak Vijeća. 

4. Ovaj zaključak dostavit će se Vijeću Gradske četvrti Peščenica – Žitnjak na daljnje 
                      postupanje.

Ad 2.) Donošenje zaključka o raspisivanju zajedničkog održavanja zbora građana na području Mjesnog odbora Resnik.

Predsjednik Vijeća Dominik Žibrat napominje da bi trebali donijeti zaključak o sazivanju zbora građana MO Resnik u suradnji sa vijećima mjesnih odbora Žitnjak, Petruševec, Ivanja Reka, Kozari Bok i Kozari Putevi.
Otvara raspravu.
Nakon kratke rasprave Vijeće jednoglasno donosi sljedeći


Z a k l j u č a k  
o sazivanju Zbora građana
                                                                                                                                   
1. Vijeće Mjesnog odbora Resnik donosi odluku o sazivanju zbora građana u suradnji sa vijećima mjesnih odbora Žitnjak, Petruševec, Ivanja Reka, Kozari Bok i Kozari Putevi s temama:

· davanje mišljenja o prijedlogu lokacije na području MO Resnik za privremeno skladištenje materijala od uklanjanja građevnog otpada nastalog kod obnove zgrada oštećenih potresom;
· davanje mišljenja o prijedlogu izgradnje objekta Sortirnice na području MO Resnik

2. Mjesto i datum održavanja zbora građana odredit će se naknadno o čemu će se uputiti javni poziv na način prikladan mjesnim prilikama.

Ad 3.) Razno: izvješća, pitanja i  prijedlozi

Predsjednik Vijeća Dominik Žibrat izvještava nazočne vijećnike sa radom između dviju sjednica te odgovorima koja su došla na njihova vijećnička pitanja. Napominje da su sve dobili u izvještajima. 
Budući da više nije bilo pitanja, niti prijedloga, predsjednik Vijeća Mjesnog odbora Resnik završava sjednicu.

Zagreb, 25. veljače 2022.

Predsjednik Vijeća Mjesnog odbora
Resnik       
Dominik Žibrat
2


4

